**Ministru kabineta noteikumu projekta**

**„Noteikumi par civiltiesiskās atbildības obligāto apdrošināšanu bezpilota gaisa kuģu lidojumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Noteikumi par civiltiesiskās atbildības obligāto apdrošināšanu bezpilota gaisa kuģu lidojumiem” (turpmāk - Noteikumu projekts) mērķis ir noteikt vispārējās civiltiesiskās atbildības minimālos limitus par zaudējumiem, kurus bezpilota gaisa kuģis varētu radīt trešās personas veselībai, dzīvībai vai mantai, kā arī videi, un atkāpes no apdrošināšanas prasībām.Projekts stāsies spēkā Oficiālo publikāciju un tiesiskās informācijas likuma 7.panta otrajā daļā paredzētajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 117.10 panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2004.gada 21.aprīļa Regula (EK) Nr.785/2004 par apdrošināšanas prasībām, kas attiecas uz gaisa pārvadātājiem un gaisa kuģu ekspluatantiem, (turpmāk – regula Nr.785/2004) nosaka apdrošināšanas prasības un minimālos atbildības limitus, tostarp attiecībā arī uz lidojumiem, kas tiek veikti ar bezpilota gaisa kuģiem, kuru maksimālā pacelšanās masa ir 20kg vai vairāk, tomēr dalībvalstis var noteikt citas nacionāla līmeņa prasības attiecībā uz bezpilota gaisa kuģiem, kuru maksimālā pacelšanās masa ir līdz 20kg.Šobrīd apdrošināšanas prasības bezpilota gaisa kuģu lidojumiem Latvijā nosaka Ministru kabineta 2019.gada 13.augusta noteikumi Nr.368 “Kārtība, kādā veicami bezpilota gaisa kuģu un cita veida lidaparātu lidojumi” (turpmāk – noteikumi Nr.368). Likuma “Par aviāciju” pārejas noteikumu 47.pants nosaka, ka Ministru kabinets līdz 2021. gada 30. jūnijam izdod jaunus Ministru kabineta noteikumus, kas nosaka vispārējās civiltiesiskās atbildības minimālos limitus par zaudējumiem, kurus bezpilota gaisa kuģis varētu radīt trešās personas veselībai, dzīvībai vai mantai, kā arī videi, un atkāpes no apdrošināšanas prasībām.Noteikumu projekts salīdzinājumā ar spēkā esošo tiesisko regulējumu nosaka jaunas:1. apdrošināšanas prasības un minimālos atbildības limitus;
2. atkāpes no apdrošināšanas prasībām.

Noteikumu projektā noteiktajām apdrošināšanas prasībām un minimālajiem atbildības limitiem ir uz riskiem balstīta pieeja, sasaistot tos ne tikai ar bezpilota gaisa kuģa maksimālo pacelšanās masu, bet arī darbības kategorijām atbilstoši Komisijas 2019.gada 24.maija Īstenošanas regulai (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk – regula Nr.2019/947). Vienlaikus Noteikumu projekts paredz, ka, lai veiktu bezpilota gaisa kuģu lidojumus Latvijas Republikas gaisa telpā, apdrošināšanas prasības attiecas uz bezpilota gaisa kuģa īpašnieku vai bezpilota gaisa kuģu sistēmu ekspluatantu, kurš uzņemas kopējo atbildību par lidojumu veikšanu. Tas skaidrojams ar to, ka lidojumus iespējams veikt arī ar citai personai piederošu bezpilota gaisa kuģi, turklāt atbilstoši regulas Nr.2019/947 14.pantam obligāta reģistrācijas un bezpilota gaisa kuģa marķēšanas prasība ir noteikta bezpilota gaisa kuģa sistēmu ekspluatantam (nevis bezpilota gaisa kuģa īpašniekam), tādējādi nodrošinot iespēju izsekot, kura persona uzņemas kopējo atbildību par veikto bezpilota gaisa kuģa lidojumu, kā arī potenciālajiem nodarītajiem zaudējumiem trešajām personām. Papildus tam zaudējumi trešajām personām var tikt atlīdzināti saskaņā ar personas vispārējo civiltiesisko apdrošināšanu, līdz ar to šādos gadījumos riski tiek segti neatkarīgi no tā, kurš veicis apdrošināšanu.Noteikumu projekts paredz noteikt minimālo atbildības limitu 50 000 euro vienam apdrošināšanas gadījumam un apdrošināšanas periodam kopā, ja bezpilota gaisa kuģu lidojumi tiek veikti atvērtās kategorijas A1 un A2 apakškategorijā (virs trešajām personām un to tiešā tuvumā, kā arī ja lidojumi tiek veikti tuvāk par 150m no dzīvojamo, tirdzniecības, rūpniecības vai atpūtas teritorijām). Attiecīgi gadījumos, kad lidojumi tiek veikti atvērtajā kategorijā ar bezpilota gaisa kuģi, kura pacelšanās masa ir līdz 20 kg, un tiek ievērotas ekspluatācijas prasības, kas noteiktas regulas Nr.2019/947 UAS.OPEN.040. punkta 1. un 2. apakšpunktā, bezpilota gaisa kuģa minimālie atbildības limiti nav noteikti. Savukārt, ja bezpilota gaisa kuģu lidojumi tiek veikti specifiskajā kategorijā vai bezpilota gaisa kuģa maksimālā pacelšanās masa ir 20 kg vai vairāk, tādējādi paaugstinoties riskiem, minimālajiem atbildības limitiem ir jāatbilst regulā Nr.785/2004 noteiktajam. Regulā Nr.785/2004 noteiktie minimālie atbildības limiti ir piesaistīti bezpilota gaisa kuģa maksimālajai pacelšanās masai un izteikti Speciālo aizņēmuma tiesību (SDR) norēķinu vienībās, kuru vērtība ir mainīga, un to nosaka, izmantojot SDR valūtu grozu. Piemēram, bezpilota gaisa kuģiem ar maksimālo pacelšanās masu līdz 500kg minimālais atbildības limits ir 0.75 SDR jeb aptuveni 850000 EUR (balstoties uz datiem Noteikumu projekta izstrādes brīdi). Vienlaikus noteikumu projekts paredz, ka vispārīgās apdrošināšanas prasības netiek piemērotas, ja lidojumi tiek veikti ar bezpilota gaisa kuģiem, kuru maksimālā pacelšanās masa ir mazāka nekā 250g un maksimālais lidojuma ātrums ir mazāks nekā 19m/s. Papildus tam vispārīgās apdrošināšanas prasības netiek attiecinātas arī uz valsts pārvaldes iestādēm, kas lidojumus veic atvērtās kategorijas ietvaros ar bezpilota gaisa kuģiem, kuru kopējā pacelšanās masa ir līdz 20kg.Lai bezpilota gaisa kuģu sistēmu ekspluatantiem un apdrošināšanas pakalpojumu sniedzējiem nodrošinātu iespēju pielāgoties izmaiņām regulējumā, Noteikumu projekts paredz, ka apdrošināšanas līgumiem, kas noslēgti līdz 2021.gada 31.decembrim, tiek noteikti minimālie apdrošināšanas limiti, kas bija spēkā noteikumos Nr.368 (vienlaikus aizstājot terminu “paaugstināta riska bezpilota gaisa kuģu lidojums” ar “lidojums specifiskajā kategorijā”). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz jebkuru personu, kuras īpašumā vai valdījumā ir bezpilota gaisa kuģis, vai kura vēlas veikt bezpilota gaisa kuģa lidojumus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums būtiski nemaina tiesības un pienākumus, kā arī veicamās darbības. Noteikumu projekts paredz, ka valsts pārvaldes iestādēm gadījumā, ja bezpilota gaisa kuģa maksimālā pacelšanās masa ir mazāka nekā 20 kg, nav jāievēro Noteikumu projektā noteiktās apdrošināšanas prasības un minimālie atbildības limiti, tādējādi samazinot administratīvo slogu.  |
| 3. | Administratīvo izmaksu monetārs novērtējums | Administratīvās izmaksas, kas saistītas ar apdrošināšanas prasībām bezpilota gaisa kuģu lidojumiem, mērķgrupai, ko veido fiziskas personas, nepārsniegs 200 euro gadā, bet mērķgrupai, kuru veido juridiskas personas, nepārsniegs 2000 euro gadā. Minētajās izmaksās nav iekļauta apdrošināšanas prēmija.Noteikumu projekta prasības Civilās aviācijas aģentūrai neparedz administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2004.gada 21.aprīļa Regula (EK) Nr.785/2004 par apdrošināšanas prasībām, kas attiecas uz gaisa pārvadātājiem un gaisa kuģu ekspluatantiem (publicēta “Eiropas Savienības Oficiālajā Vēstnesī” OV L 138, 30.4.2004.)Komisijas 2019.gada 24.maija Īstenošanas Regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta “Eiropas Savienības Oficiālajā Vēstnesī” OVL 152, 11.06.2019). |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2004.gada 21.aprīļa Regula (EK) Nr.785/2004 par apdrošināšanas prasībām, kas attiecas uz gaisa pārvadātājiem un gaisa kuģu ekspluatantiem (publicēta “Eiropas Savienības Oficiālajā Vēstnesī” OV L 138, 30.4.2004.)Komisijas 2019.gada 24.maija Īstenošanas Regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta “Eiropas Savienības Oficiālajā Vēstnesī” OVL 152, 11.06.2019). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.785/2004 7.pants | Projekta 2.2.punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 22.panta “a” un “b” apakšpunkts | Projekta 6.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes stadijā tika veiktas pārrunas ar Latvijas apdrošinātāju asociāciju. |
| 2. | Sabiedrības līdzdalība projekta izstrādē | Projekta izstrādes stadijā tika veiktas pārrunas ar Latvijas apdrošinātāju asociāciju |
| 3. | Sabiedrības līdzdalības rezultāti | Iebildumi un priekšlikumi tika saņemti, kuri rika ņemti vērā un projekts precizēts |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I.Stepanova

Ozols, 67215159

Ilmars.ozols@caa.gov.lv

Prancāne, 67830951

Inga.prancane@caa.gov.lv